Toni Lahtinen

**Toni Juhani Lahtinen** (s. 1976 Lahti) on suomalainen kirjallisuudentutkija ja runoilija. Lahtinen työskentelee Helsingin yliopistossa kirjallisuustieteiden yliopistonlehtorina. Hän on sekä Helsingin yliopiston että Turun yliopiston dosentti.

Lahtinen väitteli filosofian tohtoriksi vuonna 2013 Timo K. Mukan tuotantoa käsittelevällä tutkimuksellaan *Maan höyryävässä sylissä: Luonto, ihminen ja yhteiskunta Timo K. Mukan tuotannossa*. Lisäksi Lahtinen on julkaissut kaksi kokoelmaa Mukan julkaisemattomista käsikirjoituksista sekä kirjeistä, *Näin hetki sitten ketun* (2010) ja *Annan sinun lukea tämänkin* (2012). Tutkijana Lahtinen on erikoistunut luonnon ja ympäristöongelmien kuvauksiin. 

Lahtinen on julkaissut useita monitaiteisia runoteoksia vaihtuvalla taiteilijanimellä (esimerkiksi Pelle Romantika, Pelle Romantique, Pelle Mnemonics). Hän esiintyy runoyhtyeessä Pelle & Romantiks.

Runoyhdistys Nihil Interit palkitsi vuonna 2019 ilmestyneen äänilevyn *Luontorunoja* vuoden runoustekona. Se on ensimmäinen kotimainen palkittu runolevy. Vuonna 2021 ilmestynyt runokirja *Konerunoja* oli Ylen Tanssiva karhu -runopalkintoehdokkaana. Vuonna 2024 ilmestyneelle kokoelmalle Puut ovat täynnä lapsia Nihil Interit myönsi kunniamaininnan. Teos sai myös Tuikku-ehdokkuuden ja Tampereen kaupungin kirjallisuuspalkinnon. 

## Tiede- ja tietokirjallisuutta
* Laakso, Maria – Lahtinen, Toni – Heikkilä-Halttunen, Päivi (toim.): *Tapion tarhoista turkistarhoille: Luonto suomalaisessa lasten- ja nuortenkirjallisuudessa.* Helsinki: SKS, 2011. 
* Laakso, Maria – Lahtinen, Toni – Sagulin, Merja (toim.): *Lintukodon rannoilta: Saarikertomukset suomalaisessa kirjallisuudessa.* Helsinki: SKS, 2017. 
* Laakso, Maria – Lahtinen, Toni – Nummi, Jyrki – Haapala, Pertti (toim.): *Väinö Linna: Tunnettu ja tuntematon.* Helsinki: WSOY, 2020. 
* Mukka, Timo K.: *Näin hetki sitten ketun: Runoja proosaa ja muita kirjoituksia 1960–1971.* Toimittanut Toni Lahtinen. Helsinki: WSOY 2010. 
* Mukka, Timo K.: *Annan sinun lukea tämänkin: Kirjeitä 1958–1973.* Toimittanut Toni Lahtinen. Helsinki: WSOY, 2012. 
* Lahtinen, Toni: *Maailmanlopun alkuja: Myytit ja ympäristöhistoria suomalaisessa nykykirjallisuudessa.* Tampere: Vastapaino, 2025. 
* Lahtinen, Toni: *Maan höyryävässä sylissä: Luonto, ihminen ja yhteiskunta Timo K. Mukan tuotannossa.* Helsinki: WSOY, 2013. 
* Lahtinen, Toni – Lehtimäki, Markku (toim.): *Ääniä äänien takaa: Tulkintoja rock-lyriikasta.* Tampere: Tampere University Press, 2006. 
* Lahtinen, Toni – Lehtimäki, Markku (toim.): *Äänekäs kevät: Ekokriittinen kirjallisuudentutkimus.* Helsinki: SKS, 2008. 
* Lahtinen, Toni – Löytty, Olli (toim.): *Empiirinen ekokritiikki: Kotimaisen kirjallisuudentutkimuksen vuosikirja Joutsen / Svanen 2022.* Helsinki: Helsingin yliopisto. 

## Kaunokirjallisuutta
* Pelle Romantica & Pecka Peckersson: Lempirunoja (2017, Jumi Records) JUMI-LP-02
* Pelle Romantika & Anne Ketola (kuvitus): Luontorunoja (2018, Sanasato) 
* Pelle Romantika & Kuolema-duo: Luontorunoja (2019, Sanasato) RO1001
* Pelle &  Romantiks: Äiti, kuva alkaa juosta (2020, Sanasato & Tampereen levyt ry) RO1002
* Pelle & Romantiks: Sydän tarjolla (2020, Äänetön) RO1003
* Pelle Romantique & Lotta Nevanperä (kuvitus): Konerunoja (2021, Enostone) 
* Pelle & Romantiks: Konerunoja (2022, Helmi Levyt) Helmi152
* Pelle & Romantiks: Pieni loppusoitto (2024, Äänetön) AA22D
* Toni Lahtinen & Lotta Nevanperä: Puut ovat täynnä lapsia (2024, Bokeh) 

## Lähteet